2บลจ.ชูลงทุน6เดือน
กรุงศรี มองดอกเบี้ยทรงตัวระดับต่ำ ส่งกองทุนตราสารหนี้ในนอก 6 เดือน ชู 3.25%แอสเซท พลัส เน้นในประเทศ 3%
31 ม.ค. 2555

กรุงศรี มองดอกเบี้ยทรงตัวระดับต่ำ ส่งกองทุนตราสารหนี้ในนอก 6 เดือน ชู 3.25%แอสเซท พลัส เน้นในประเทศ 3%
นายฉัตรรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า โอกาสที่อัตราดอกเบี้ยระยะสั้นจะปรับเพิ่มขึ้นในระยะใกล้มีความเป็นไปได้น้อยมาก เนื่องจากคาดว่าเศรษฐกิจยุโรปจะเข้าสู่สภาวะถดถอยและเศรษฐกิจโลกชะลอตัวลง ขณะที่รัฐบาลต้องการกระตุ้นการขยายตัวของระบบเศรษฐกิจภายในประเทศที่ได้รับผลกระทบจากเหตุการณ์น้ำท่วม
บลจ.กรุงศรี ได้เปิดขายกองทุนเปิดกรุงศรีตราสารหนี้ 6M6 (KFFIX 6M6) อายุโครงการ 6 เดือน ขายครั้งเดียวระหว่างวันที่ 31 ม.ค.-6 ก.พ. 2555 ลงทุนขั้นต่ำ 1หมื่นบาท ลงทุนในตราสารหนี้ทั้งในประเทศและต่างประเทศ ผลตอบแทนประมาณ 3.25% ต่อปี
น.ส.จารุลักษณ์ เรืองสุวรรณผู้อำนวยการอาวุโส ฝ่ายการขายและการตลาด บลจ.แอสเซท พลัส กล่าวว่า วันที่ 1 ก.พ.นี้ บริษัทเตรียมเปิดขายและรับซื้อคืนรอบใหม่กองทุนเปิดแอสเซทพลัสทรัพย์มั่นคง 6M1 (SIF-6M1) ลงทุนในพันธบัตรรัฐบาลและตราสารหนี้ไทย อายุประมาณ 6 เดือน ผลตอบแทนประมาณ 3% ต่อปี